
24-TA-2826: Noteikumu projekts (Jauns)
Modernizācijas fonda finansēto projektu atklāta konkursa "Atjaunīgo energoresursu izmantošanas veicināšana daudzdzīvokļu ēkās, valsts un pašvaldību ēkās un energokopienās" nolikums
TA saskaņojamie dokumenti
Noteikumu projekts 2.0
Anotācija (ex-ante) 2.0
MK sēdes protokollēmuma projekts 1.0
Atzinuma sniedzējs
Latvijas Lielo pilsētu asociācija
Atzinums iesniegts
08.07.2025.
Atzinuma sniegšanas termiņš
08.07.2025.
Saskaņošanas rezultāts
Nesaskaņots
Pieejamības statuss
Vispārpieejams

	1.
	Noteikumu projekts
7.1. šo noteikumu 19. punktā minētās aktivitātes var īstenot ēkā, kuras apkures patēriņa references līmenis atbilst energoefektivitātes klasei, kas nav zemāka par "C" klasi saskaņā ar ēku energoefektivitātes aprēķina metodes un ēku energosertifikācijas noteikumiem. Šis nosacījums nav attiecināms uz energokopienu sastāvā esošām ēkām;
	Iebildums
Lūdzam paredzēt lielāku elastību un iespēju pretendēt arī ēkām, kuru energoefektivitātes klase šobrīd ir zemāka par “C”, ja vien projekta īstenošanas rezultātā tiktu panākts būtisks energoefektivitātes pieaugums.
Šāds risinājums veicinātu plašāku ēku renovāciju un samazinātu siltumenerģijas patēriņu ilgtermiņā.
Piedāvātā redakcija
-
	Jānis Cunskis (LLPA)

	2.
	Noteikumu projekts
13.2. šo noteikumu 6.2., 6.3. un 6.4. apakšpunktā minētajiem projektu iesniedzējiem - 100 000 euro;
	Iebildums
Lūdzam pārskatīt maksimālā finansējuma apmēru un palielināt to līdz 160 000 EUR.
Šāds paaugstinājums ļautu īstenot projektus pilnā apjomā, neatsakoties no būtiskām komponentēm vai tehnoloģiskiem risinājumiem, kas citādi nodrošinātu augstāku energoefektivitāti un lielāku ietekmi uz klimata mērķu sasniegšanu. Vienlaikus tas veicinātu kvalitatīvāku projektu pieteikumu sagatavošanu un nodrošinātu Modernizācijas fonda līdzekļu efektīvāku izmantošanu.
Piedāvātā redakcija
-
	Jānis Cunskis (LLPA)

	3.
	Noteikumu projekts
19.2. saražotās enerģijas akumulēšanas vai uzglabāšanas iekārtas iegāde un uzstādīšana, ja enerģijas akumulēšanas vai uzglabāšanas iekārtu kombinē kopā ar šo noteikumu 19.1. apakšpunktā minēto atjaunīgo energoresursu iekārtu iegādi, un šādas iekārtas uzstādīšana. Akumulēšanas iekārta katru gadu akumulē vismaz 75 % enerģijas no tieši pieslēgtas atjaunīgās enerģijas ražošanas iekārtas.
	Iebildums
Noteikumos iekļautā prasība, ka akumulēšanas vai uzglabāšanas iekārta katru gadu akumulē vismaz 75% enerģijas no tieši pieslēgtās atjaunīgās enerģijas ražošanas iekārtas, ir nesamērīgi augsta un var ierobežot tehnoloģiski pamatotu projektu īstenošanu.

Praksē akumulācijas sistēmas tiek izmantotas galvenokārt enerģijas patēriņa izlīdzināšanai, pašpatēriņa palielināšanai un tīkla noslodzes samazināšanai, nevis visu saražotās enerģijas uzkrāšanai. Daudzos gadījumos (īpaši saules paneļu sistēmām) tehniski un ekonomiski pamatots ir enerģijas pašpatēriņš tiešā veidā, kamēr akumulēšanas sistēmas tiek izmantotas tikai daļai no saražotās enerģijas. Prasība nodrošināt 75% akumulāciju nozīmē ļoti augstu uzglabāšanas jaudu (akumulatoru kapacitāti), kas būtiski paaugstina projekta izmaksas un sarežģītību – rezultātā tas samazina projektu skaitu, kas vispār var kvalificēties atbalstam.

Lūdzam samazināt prasību līdz 50% no saražotās enerģijas apjoma, kas jāakumulē ik gadu. Šāds rādītājs būtu tehniski reālāk sasniedzams lielākajā daļā projektu, saglabātu jēgpilnu akumulācijas funkcionalitāti un vienlaikus nodrošinātu, ka fonda atbalsts sasniedz vairāk projektu ar lielāku kopējo ietekmi.
Piedāvātā redakcija
-
	Jānis Cunskis (LLPA)

	4.
	Noteikumu projekts
 Pielikuma saturu skatīt dokumentā
	Iebildums
Par:  3. pielikums, Kvalitātes vērtēšanas kritēriji,  tabulas 1. kritērijs:
Projektā plānotais oglekļa dioksīda (turpmāk - CO2) emisijas samazinājuma efektivitātes rādītājs (kg CO2/euro gadā)


Pašreiz nolikumā noteiktie CO₂ emisijas samazinājuma efektivitātes rādītāji nav samērīgi un neatbilst faktiskajai situācijai, kas būtiski ierobežo iespējas saņemt vairāk par 1 punktu tehniski pamatotiem un videi draudzīgiem projektiem. Ierobežotais finansējums apvienojumā ar tehnoloģiju izmaksām neļauj sasniegt tādu CO₂ emisijas samazinājuma apjomu, kas atbilstu esošajiem kritērijiem 3 vai 5 punktu saņemšanai.
Lai nodrošinātu objektīvu un reālistisku projektu vērtēšanu, piedāvājam pārskatīt punktu robežvērtības šādi:
Kritērija rādītāji             Iespējamais punktu skaits
0,35 un vairāk               5
no 0,2 līdz 0,35 (neieskaitot)          3
līdz 0,2 (neieskaitot)          1

	Jānis Cunskis (LLPA)



